‘บินไทย’โล่งเพิ่มทุนสดใสคลังควักเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — คลังยืนยันพร้อมอุ้มการบินไทยใส่เงินเพิ่มทุน
นายกรณ์ จาติกวณิช รมว.คลัง เปิดเผยว่า กระทรวงการคลังในฐานะผู้ถือหุ้นใหญ่ในบริษัท การบินไทย (THAI) พร้อมจะใส่เงินเพิ่มทุนให้กับบริษัท การบินไทย เพื่อใช้ในการจัดซื้อเครื่องบิน ซึ่งเป็นความจำเป็นในการขยายธุรกิจในอนาคต
รมว.คลัง กล่าวว่า ขณะนี้สัดส่วนหนี้สินต่อทุน (D/E Ratio) ของบริษัท การบินไทย อยู่ในระดับสูง อย่างไรก็ตามที่ผ่านมาผลประกอบการของบริษัทปรับตัวดีขึ้นมาก ถือเป็นกำลังใจให้กับผู้ถือหุ้นที่จะควักเงินมาลงทุน แต่ขณะนี้ยังไม่เห็นข้อเสนอแผนเพิ่มทุนที่ทางบริษัทส่งมา
สำหรับแนวทางการลดสัดส่วนหุ้นในบริษัท การบินไทย ที่ถืออยู่นั้น เป็นเรื่องในระยะยาวที่ยังไม่สมควรพูดถึงในขณะนี้
ด้านนายสถิตย์ ลิ่มพงศ์พันธุ์ ปลัดกระทรวงการคลัง กล่าวว่า กระทรวงการคลังพร้อมจะใส่เงินเพิ่มทุนให้กับบริษัท การบินไทย เพื่อรักษาสัดส่วนหุ้นที่ถืออยู่แน่นอน
ทั้งนี้ กระทรวงการคลังถือหุ้นอยู่ 50.1% กองทุนวายุภักษ์ 1 โดยบริษัทหลักทรัพย์กองทุนรวม (บลจ.) เอ็มเอฟซี 8.56% กองทุนวายุภักษ์ 1 โดยบลจ.เอ็มเอฟซี 8.56% โดยบริษัท การบินไทย มีทุนจดทะเบียน 1.7 หมื่นล้านบาท มีหนี้สินสะสมกว่า 1.7 แสนล้านบาท 
การบินไทยต้องการเพิ่มทุนอีก 11.2 หมื่นล้านบาท เพื่อนำไปจัดซื้อเครื่องบินรวม 15 ลำ โดยจะเช่ายาว 1015 ปี 8 ลำ ใช้เงินลงทุน 78 หมื่นล้านบาท ซื้อเครื่องบินพิสัยกลาง 7 ลำ มูลค่า 3.13 หมื่นล้านบาท